Michel Priziac a gont penaos, war-lerc'h ar brezel, kalz re yaouank 'oa aet kuit deus Kreiz-Breizh evit gounit o buhez ha kaout ur vuhez gwelloc'h er c'hêrioù, a gredent. Er vro, ar  beizanted oa aet war-du ar sevel loened -yer ha moc'h dreist-holl - e-barzh kreier bras, brasoc'h-brasañ, evit pourchas bernioù kig d'an uzinoù. War ar memes tro, ar Stad 'oa krog da skarzhañ ar servijoù publik er maezioù. Neuze, tud Kreiz-Breizh zo aet gant hent an douristelezh, a-benn delc'her labour er vro. Tud ar vro 'rank klask o-unan respontoù d'o zrubuilhoù hag ar Stad a rank reiñ un taol sikour ha dihan da zistruj ar servijoù publik, evel ma ra bremañ.